རྒྱ་གར་གནའ་རབས་སྲོལ་རྒྱུན་དུ་ནང་གི་གཤིས་རྒྱུད་དང་འབྲེལ་བའི་ཡོན་ཏན་གོང་མཐོར་གཏོང་ཐབས་ཆེད་འབད་བརྩོན་ཤུགས་ཆེ་གནང་ཡོད།ལོ་ངོ་༣༠༠༠ཙམ་གྱི་རིང་རྒྱ་གར་གྱི་ལྟ་གྲུབ་སྨྲ་བའི་མཁས་པ་དག་གིས་བློའི་རྣམ་གཞག་དང་བྱེད་ལས།ཉོན་མོངས་པའི་བློར་གཉེན་པོ་སྟོན་ཕྱོགས་སོགས་ལ་བརྡར་ཤ་བཅད་ནས་བསམ་བློའི་ཚན་རིག་གི་གནས་ཚད་ཧ་ཅང་ཚད་མཐོན་པོར་སོན་ཐུབ་ཡོད།སྟོན་པ་ཤཀྱཱ་ཐུབ་པས་བདག་མེད་པའི་ལྟ་བ་གཏན་ལ་ཕབ་པ་དང་དེ་ལ་སྐབས་དེ་དུས་ནས་འདོད་མཁན་དང་མི་འདོད་མཁན་ཡོད་པ་མ་ཟད།འདོད་མཁན་དང་མི་འདོད་མཁན་གྱི་དབར་དུ་རྩོད་པ་ཤུགས་ཆེན་པོ་བྱུང་ཡོད་ཅེས་སོགས་རེ་དོགས་དང་རྣམ་རྟོག་སོགས་ལ་བརྟེན་ནས་སེམས་འཁྲུག་པ་དང་།སེམས་འཁྲུགས་པས་ཆགས་སྡང་གི་བློ་སྐྱེས་ཏེ་རྙོག་དྲ་ཡོང་བཞིན་ཡོད།